Med appen Welcome Drinks på din smartphone kan byturen blive lidt billigere. Appen guider dig nemlig til de barer og diskoteker, der giver den første drink på husets regning.

Mange har sikkert prøvet det. I deres iver for at få kunder i butikken lokker barer og diskoteker med gratis øl og drinks. Med appen Welcome Drinks som nordjyske Sina Jolandah har udviklet, bliver det dog meget nemmere at få et overblik over disse gode tilbud. Tilbud, der tilsammen kan gøre en våd aften i byen, lidt billigere. Sina Jolandah fik ideen til appen for to år siden, da han sammen med en kammerat stod overfor en tur i byen i Herning. - Vi prøvede at søge på nettet og kunne ikke finde det her lækre overblik over hvor man kunne få en gratis velkomstdrink, så der kom ideen til appen. Welcome Drinks er gratis at bruge og lader brugerne pubcrawle sig til tre gratis genstande på en aften. I øjeblikket er 60 restaurationer med i appen. De 25 af disse er nordjyske. Hent appen til iPhone eller iPad Hent appen til Android